เทงบ1.1หมื่นล้านช่วยบ้านน้ำท่วม
รัฐบาลจ่ายชดเชยบ้านโดนน้ำท่วมหลังละ 5,000 บาท รวม 2 ล้านครอบครัว ใช้งบร่วม 1.1 ล้านบาท
30 ต.ค. 2565

รัฐบาลจ่ายชดเชยบ้านโดนน้ำท่วมหลังละ 5,000 บาท รวม 2 ล้านครอบครัว ใช้งบร่วม 1.1 ล้านบาท มอบมหาดไทยขึ้นทะเบียนใน 2 สัปดาห์
นายพยุงศักดิ์ ชาติสุทธิผล ประธานสภาอุตสาหกรรมแห่งประเทศไทย (ส.อ.ท.) เปิดเผยภาหลังการประชุมคณะกรรมการเพื่อให้ความช่วยเหลือฟื้นฟูเยียวยาผู้ได้รับผลกระทบจากสถานการณ์อุทกภัยด้านเศรษฐกิจ อุตสาหกรรมและความเป็นอยู่ของประชาชนที่มีนายกิตติรัตน์ ณ ระนอง รองนายกรัฐมนตรี และรมว.พาณิชย์ เป็นประธานว่า ที่ประชุมมีมติอนุมัติงบประมาณ 1.1 หมื่นล้านบาท เพื่อเยียวยาฉุกเฉินสำหรับบ้านเรือนของประชาชนจำนวน 2 ล้านกว่าหลังคาเรือนที่ถูกน้ำท่วมในอัตราหลังละ 5,000 บาท ทั้งนี้ ที่ประชุมมอบหมายให้กระทรวงมหาดไทยดำเนินการขึ้นทะเบียนผู้ประสบภัยและให้ดำเนินการจ่ายเงินออกไปช่วยเหลือภายใน 2 สัปดาห์นอกจากนี้ ที่ปีะชุมยังมีมติอนุมัติงบประมาณ 100 ล้านบาทเศษ เพื่อใช้ในการฟื้นฟูนิคมอุตสาหกรรม เช่นการจัดการศูนย์พักพิงชั่วคราวสำหรับสำนักงานผู้ประกอบการอุตสาหกรรมที่ถูกน้ำท่วมในวงเงิน 50 ล้านบาท จัดการในเรื่องกากอุตสาหกรรม 22 ล้านบาท ช่วยเหลือในการฟื้นฟูสภาพน้ำและน้ำมัน 15 ล้านบาท ตรวจสอบคุณภาพน้ำอีก 5 ล้านบาท 
มาตรการทั้ง 2 ชุดนี้ นายกิตติรัตน์จะนำเสนอต่อที่ประชุมคณะนัฐมนตรีให้พิจารณาอนุมัติในวันที่ 8 พ.ย.นี้